dh-unibe/image-text_koenigsfelden-charters-post-1500 huggingface dataset:
Wir, eptissin und convent ze Kùngsfelden, Santt Claren ordens, bekennent offenlich mitt disem brief ✳ als wir den̄ das ✳ slos Hapsburg mitt
siner zuͦgehoͤrd von dem fromen Hans Arnolden Saͤgenser umb einlifthalbhundert guldin gekouft habent nach in̄halt des koufbriefs, uns darumb von im versigelt geben, ✳ das wir im an die jetz gen̄ sum̄ ✳ sibenhundert guldin houptguͦts, ✳ davon uns dahar worden sind drissigundfùnf guldin gelts zuͦ jerlichem zins, ✳ zuͦwiderkouf ✳ uff und ab der herschaft Schenckemberg nach in̄halt des houptbriefs darub̄ wisent ✳
und all unser gerechtikeit an soͤlich houptguͦt und zins ✳ geben ✳ und im damitt sibenhundert guldin an den kouf der einlifthalbhundtˀ
guldin, vorgemeldet, ✳ bezalt ✳ und in̄ umb ✳ die ùbrigen vierdhalbhundert guldin usgewist habent ✳ als den̄ das zwischent dem genēptē
Seͣgenser und unsern hofmeistern von unser wegen durch die strengen, fùrsichtigen, wisen schulth̄n und raͤt ze Bern, unser gnaͤ¬
dig lieb hern, ✳ im kouf ✳ eigenlich berett und verlassen ist. ✳ und wand nū der egemeldet unser brief mer und ander sachen bewist ✳
daran uns mercklich gelegen und uns deshalben nitt komlich ist, ✳ des briefs zemanglen oder den ùberzegeben, ✳ darub̄ beken̄ent wir
uns fùr unser gotzhus, uns und unser nachkomen ze Kùngsfeld₎ ✳ hiemitt, ✳ das derselb unser brief, ✳ so verˀ der uns umb die sibenhundert guldin und die zins davon ✳ wist, ✳ unser halb ✳ sol hin und ab sin und soͤlich houptguͤt und zins dē Segenser und
sinē erben hinfùr zuͦgehoͤren. und aber derselb brief in alln̄ andnˀ stucken und siner in̄halt ✳ gantz in craft bestan, ✳ uns wisē, ✳
zuͦgehoͤren ✳ und unser sin und bliben sol aͤn intrag. ✳ doch wer sach, das der Segenser ✳ oder sin erben ✳ desselbn̄ unsers briefs vō
soͤlichs houptguͦts und zins wegen, obgemeldet, ✳ hinfùr jemer ✳ zezoͤugēt odˀ bruchent ✳ notdurftig werent odˀ wurdent, ✳ des wir
uns ✳ doch ✳ nach der besorgnisse im darumb von den obgen̄ unsnˀ hern von Bern gebn̄ ꝫcꝭ ✳ nitt versechent, ✳ soͤllēt un̄ wellent
wir inen den selbn̄ unsern brief odˀ glouphaft abschriften davon ✳ zuͦ soͤlicher ir notdurft, ✳ uff ir beger ✳ und costen ✳ ouch uff guͦt geburlich sicherheit ✳ uns den brief oder die abschriftē davon ✳ unvˀendert und unversezt so bald si die zuͦ ir notdurft gebruchēt
oder in einē genanten zit ✳ aͤn alle fùrwort und inzùg, wider zuͦ unsnˀ sichern handen und gewalt, aͤn unsern schaden ze geben und antwurten ✳ hinusz lichen soͤllent und wellent, so dick inen das hinfùr notdurft ist oder wirt, ✳ aͤn fùrwort und alles ungevarlich ✳ mitt urkùnd dis
briefs ✳ mitt unsers convents ze Kùngsfelden angehencktem insigel des alles zuͦ warem vestem urkùnd offenlich versigelt und geben
uff santt Barbaren tag im winter do man zalt von Cristi gebùrt vierzechenhundert und sechzig und nùn jar. ✳
746 / 02
1409 XII 4 . F. Argau ( Königsfelden )
Nͦ. 891 .
Königsfelden ✳
1469 ✳ Donst: n.
Barbara .